-Նախ` մեր տղան փողոցային շուշեցի դարձավ և արցախյան բարբառը լավ սովորեց: Դա մեր ուրախություններից մեկն է: Այս տարին նշանավորվեց մեր ընտանիքի համար ևս մեկ իրադարձությամբ. կնոջս` Կամիլայի նոր գրքի` բանաստեղծությունների ժողովածուի արցախյան շնորհանդեսով: Ուրախ եմ, որ մի նոր գիրք ծնվեց մեր ընտանիքում: Նշանավորվեց նաև նրանով, որ ՙՎարանդա՚ երգչախմբին միացավ շնորհալի մի երիտասարդ խմբավար Մարիամ Բեգլարյանը, ով իր փորձառության ուղին անցավ Տողի, Ճարտարի արվեստի դպրոցներում: Հուսով եմ, որ նա կունենա իր ստեղծագործական ձեռագիրը, իր ստեղծագործական կյանքը, ինչպես դա ստացվեց մյուս խմբավարների մոտ: Եվ ես նրան բարի երթ եմ մաղթում: